आईएमएसएमई ऑफ इंडिया के चेयरमैन राजीव चावला ने कहा कि एमएसएमई सेक्टर को वर्तमान परिवेश के अनुरूप अपनी तकनीक संबंधी क्षमता को बढ़ाना होगा और ऐसा कर ही एमएसएमई सेक्टर भारतीय अर्थव्यवस्था में अपनी महत्ता को और बढ़ा सकता है। चावला ने कहा हमें अपनी तकनीक में निरंतर सुधार व अपग्रेडेशन पर फोकस केंद्रित करना चाहिए और उन मानकों को अपनाना चाहिए जो हमें अंतरराष्ट्रीय स्तर की स्पर्धा में आगे बढ़ने में सहायक हैं।